ભીડને રફેદફે કરવા માટે પોલીસે લાઠીચાર્જ કરતા ભીડ બેકાબૂ થઇ ગઇ હતી. પ્રદર્શનકર્તાઓએ પોલીસ સ્ટેશન પાસે મુકેલા વાહનોમાં આગ ચાંપી હતી અને પોલીસ પર પણ હુમલો કર્યો હતો. પ્રદર્શનકર્તાઓએ પોલીસ પર પથ્થર ફેંક્યા તો સામે પોલીસે લાઠીચાર્જ કરતા ટિયર ગેસ છોડ્યો હતો, પોલીસની આ કાર્યવાહીમાં મોટી સંખ્યામાં બાળકો અને મહિલાઓ ઘાયલ થયા. જે પછી પ્રદર્શનકર્તાઓએ ગાડી અને બાઇકમાં આગ ચાંપી હતી. રાજ્યના ગણા અન્ય વિસ્તારોમાં પણ હિંસા થઇ હતી, જેમાં બે ડઝનથી વધુ વાહનો બાળી નાંખવામાં આવ્યા અને 22 થી 24 પોલીસ કર્મચારીઓ પથ્થર વાગવાને કારણે ઘાયલ થયા હતા. પોલીસે ઘણા પ્રદર્શનકર્તાઓને કસ્ટડીમાં લીધા હતા. રાજ્યમાં ઘણી જગ્યાઓએ પોલીસે કલમ 144 લાગુ કરી છે. બપોર સુધીમાં કેટલીક જગ્યાઓએ પરિસ્થિતિ કાબૂમાં લઇ લેવામાં આવી હતી, તો અમુક જગ્યાઓએ પ્રદર્શન ચાલુ રહ્યાં હતા.